ขอสอบถามหน่อยครับ พอดีผมผ่าตัดต้นขาขวาเพื่อนำเหล็กดามกระดูกออก ตอนนี้ผ่านไปอาทิตย์กว่ายังไม่ได้ไปตัดไหมเย็บแผลออก อยากจะถามว่าตอนนี้ผมสามารถขับรถได้หรือไม่ครับ
สวัสดีครับ หากผ่าตัดเอาเหล็อออกแล้ว ยังไม่ควรขับรถในช่วง 2-4 สัปดาห์แรกหลังผ่าตัดครับ เพราะช่วงนี้ ยังไม่ถึงเวลาที่จะลงน้ำหนักได้เต็มที่และอาจต้องใช้ไม้ค้ำยันช่วยผ่อนแรง เพราะกระดูกยังต้องซ่อมแซมเติมเต็มรูเดิมที่เกิดจากการใส่เหล็ก จึงยังไม่แข็งแรงเต็มที่ครับดังนั้น ขอแนะนำให้ไปพบแพทย์เพื่อทำการประเมินเป็นระยะๆ ซึ่งการติดของกระดูกของแต่ละคนช้าเร็วต่างกันครับ และเมื่อแพทย์ผู้เชี่ยวชาญมีความเห็นว่ากระดูกติดดีแล้ว และสามารถลงน้ำหนักได้เต็มที่ ก็จึงจะสามารถขับรถยนต์ได้ครับ